Foreclosure tõttu tuleb üha rohkem objekte müüki kohtutäiturite poolt. Nemad pole kõige paremad müüjad ning eelistavad tihti madala hinnaga kiirelt objekt ära müüa. See tähendab omakorda täiendavat survet kinnisvarahindadele. Ning kui turul on palju odavaid foreclosure pakkumisi (USAs on isegi spetsiaalselt nende vahendamisega tegelevad firmad ja ka spekulandid), siis on kinnisvaraarendajatel raske uusi objekte soovitud hinnaga müüa. Ka  paljud muud tegurid soosivad USA kinnisvarahindade jätkuvat langust ning fundamentaalselt on mulle arusaamatu, miks USA kinnisvaraarendajate aktsiad (indeksaktsia XHB) on selle aasta põhjadest ca. 50% tõusnud. Minu meelest surnud kassi põrge ning ma ootan sellelt sektorilt lähema aasta jooksul päris suurt langust ning ka kindlasti osade arendajate pankrotte.